'હવે સાંભળ. મૂળ મુદ્દાની વાત સમજી લે.' જયંતી અટક્યો એટલે વિભાકરે એને સમજાવ્યું. 'તારી તપાસમાં સંભવિત ખૂની તરીકે બે કે ત્રણ નામ તને જાણવા મળશે. એના સર્કલના બધા માણસો કોઇ એક જ વ્યક્તિ તરફ આંગળી ચીંધે એવું ના પણ બને. જે જે શકમંદના નામ તને મળે એના શારીરિક વર્ણનની જાણકારી સૌથી વધુ મહત્ત્વની છે. એમ માન કે માત્ર એ માટે જ તને મેરઠ મોકલું છું. ખૂનીના હૂલિયાનું વર્ણન આબેહૂબ વર્ણન તારે મને લાવી આપવાનું છે. વર્ણનની સાથે નામ તો મળશે પણ અતોપતો મળી જાય તો એને બોનસ માનવાનું.' વિભાકરે યાદ કરાવ્યું. 'એ પાંચ- છ દિવસનાં છાપાં ફેંદીશ તો એમાંય શકમંદના નામનો ઉલ્લેખ તો હશે જ.'